**Termenii și condițiile societății ADMAG – SALES S.R.L. (“ADMAG SALES”), str. Teilor 54, Calafat, județul Dolj (disponibili sub adresa** [**http://admag-sales.com**](http://admag-sales.com)**).**

**1. Domeniul de aplicare al termenilor și condițiilor**

Acești termeni și condiții (denumiți în continuare „Termeni și Condiții”) se aplică tuturor comenzilor plasate de către client (denumit în continuare „Dumneavoastră”) pe ADMAG-Online-Shop. Prin plasarea unei comenzi pe pagina [www.admag-sales.com](http://www.admag-sales.com), declarați că ați citit acești Termeni și Condiții și că sunteți de acord cu aplicarea acestora în ceea ce privește următoarele achiziții.

**2. Contul de client**

2.1 Pentru a plasa o comandă în vederea livrării anumitor produse, vă veți înregistra fie ca vizitator, pentru un singur acces, fie permanent ca utilizator și veți crea un cont corespunzător de client. În calitate de clienți ADMAG – Sales se pot înregistra exclusiv persoane fizice majore, care dispun de capacitatea deplină de exercițiu, înregistrarea efectuându-se în nume propriu sau ca reprezentanți ai unor persoane juridice,

2.2 Clientul primește drept confirmare a înregistrării un link pe adresa de e-mail valabilă furnizată, iar prin accesarea link-ului respectiv înregistrarea va fi confirmată (procedura Double-Opt-In). Clientul alege singur o parolă cu ajutorul căreia va putea plasa viitoare comenzi. Parola este secretă și nu va fi comunicată terților.

2.3 ADMAG – Sales tratează datele clienților cu deplină responsabilitate și nu are acces la parolele clienților. Datele cu caracter personal sunt utilizate în conformitate cu dispozițiile europene și române referitoare la protecția datelor. În acest sens facem referire la politica de confidențialitate disponibilă la adresa www.admag.sales.com unde puteți găsi și informațiile referitoare la drepturile dumneavoastră.

2.4 Prin crearea unui cont de client puteți utiliza toate funcțiile magazinului online ADMAG-Sales-Online-Shop în versiunea sa actuală. Nu există, însă, niciun fel de pretenție asupra acestor funcții și nicio garanție privind disponibilitatea acestora. De asemenea, în cazul în care clientul își șterge contul de client, acesta va pierde posibilitatea de utilizare.

**3. Încheierea contractului, Instrucțiuni de retragere**

3.1 Ofertele ADMAG-Sales cuprinse în prospecte, anunțuri, cataloage și alte materiale publicitare în mediul online și offline nu implică nicio obligație și sunt lipsite de angajament. Eventualele modificări tehnice se efectuează luând în considerare limitările progresului tehnic și cele privind ceea ce este rezonabil.

3.2 Contractul se încheie după cum urmează:

Clientul plasează o ofertă cu caracter obligatoriu printr-o comandă online. Pentru aceasta se vor urma pașii din cadrul procesului de plasare a comenzii (alegerea articolului, introducerea datelor și verificarea acestora înainte de plasarea comenzii). Ulterior transmiterii comenzii, clientul va primi pe e-mail o confirmare automată de recepționare a comenzii din partea ADMAG-Sales, care, însă, nu va reprezenta acceptarea ofertei. ADMAG va verifica disponibilitatea produselor comandate și va informa clientul în cazul în care comanda nu poate fi onorată. În cazul în care ADMAG-Sales confirmă comanda, clientul va primi un mesaj privind expedierea, însă nu mai târziu de 10 zile de la transmiterea comenzii. În cazul în care acest termen este depășit fără ca respectivul client să primească un mesaj privind expedierea sau o declarație de acceptare, acesta nu va mai avea nicio obligație privind comanda plasată.

3.3 După încheierea contractului, modificările și completările comenzii de către client vor necesita încheierea unui acord separat între părți.

**3.4 Dreptul de retragere pentru consumator**

**Clientul consumator se poate retrage din contractul încheiat conform celor de mai sus în decurs de 14 zile fără a fi necesară indicarea unor motive. Pentru a respecta termenul este necesară o declarație neechivocă (în special verbală, scrisă, prin e-mail, fax) către ADMAG-Sales cu privire la dorința de retragere din contract. Pentru retragerea în formă scrisă se poate utiliza formularul de retragere disponibil la adresa www.admag-sales.com. În locul acestui model se poate folosi o declarație neechivocă proprie, transmisă la adresa: ADMAG-SALES S.R.L., str. Teilor 54, Calafat, județ Dolj, e-mail: shop@admag-sales.com.**

**Termenul de retragere este de 14 zile de la data la care clientul sau un terț desemnat de acesta, altul decât transportatorul, a intrat, respectiv au intrat în posesia produselor (sau ultimului produs, ultimei părți a livrării sau ultimei bucăți în cazul unui contract pentru mai multe produse ce aparțin unei singure comenzi sau livrarea unui produs în mai multe trimiteri eșalonate sau bucăți). În condițiile în care produsul a fost confecționat conform cerințelor și specificațiilor particulare ale clientului, dreptul de retragere este exclus (consultați punctul 3.6 de mai jos). Pentru respectarea termenului de retragere, este suficientă transmiterea la timp a notificării de retragere la adresa menționată mai sus.**

**3.5 Consecințele retragerii**

**În cazul în care contractul este anulat, ADMAG-SALES va rambursa toate plățile primite de la client fără întârziere și cel târziu în decurs de 14 zile de la data primirii notificării de retragere (cu excepția costurilor suplimentare, care se nasc ca urmare a faptului că respectivul client a ales un alt tip de livrare decât livrarea standard, avantajoasă, oferită de ADMAG-Sales).**

**ADMAG – Sales utilizează pentru acest ramburs același mijloc de plată ca pentru tranzacția inițială, cu excepția situației în care au fost agreate alte condiții. Pentru ramburs nu se aplică niciun fel de taxă. ADMAG poate refuza rambursarea până în momentul în care primește înapoi produsul sau până ce clientul furnizează o dovadă conform căreia produsul a fost returnat, în funcție de momentul care survine primul.**

**Clientul va restitui produsul fără întârziere, în orice caz, cel târziu în 14 zile de la data la care a comunicat societății ADMAG-Sales retragerea sa din contract. Termenul se consideră a fi respectat dacă produsul este returnat înainte ca termenul de 14 zile să expire. Clientul va suporta costurile obișnuite de returnare.**

**Clientul va plăti pentru deprecierea produselor doar în cazul în care această depreciere este cauzată de manipularea acestora diferit de ceea ce este necesar pentru determinarea naturii, caracteristicilor și funcționării produselor.**

**3.6 Excluderea dreptului de retragere**

**Dreptul de retragere menționat mai sus nu există în condițiile în care produsul comandat nu a fost prefabricat, iar pentru confecționarea sa au fost necesare alegeri și dispoziții particulare din partea clientului sau a fost necesară adaptarea acestuia la nevoile clientului.**

**4. Prețuri și condiții de plată**

4.1 Prețurile au caracter orientativ și reprezintă valoarea netă în EURO/RON. Facturile se vor achita la valoarea netă, fără reduceri comerciale, în cazul în care nu se stabilesc alte condiții. Facturile se emit și transmit în format electronic.

4.2 Prețurile se aplică EXW în conformitate cu Incoterms 2010, excluzând ambalajul și transportul, care se vor factura separat conform art. 5. Taxa pe valoare adăugată legală este conținută în prețul total, dar se evidențiază separat.

4.3 Atunci când plasați comanda, puteți efectua plata cu un card de credit sau de debit valid (VISA, Mastercard sau American Express) și puteți introduce datele cardului. Suma se va rezerva imediat însă va fi retrasă din cont doar după ce produsul va fi expediat din depozitul nostru. ADMAG-Sales verifică valabilitatea cardului, creditul disponibil în raport cu valoarea comenzii și datele referitoare la adresa cumpărătorului; în anumite cazuri există și posibilitatea de a refuza comanda.

4.4 La fel, în cazul în care utilizați un cont Pay-Pal, suma se va rezerva inițial și se va retrage din cont după expedierea mărfii. Și în acest caz, ADMAG-Sales verifică creditul în vederea acoperirii valorii comenzii, precum și adresa de facturare a cumpărătorului, existând și în acest caz posibilitatea de a refuza comanda.

**5. Condiții de livrare, Ambalare, Transferul riscurilor**

5.1 Dacă nu sunt agreate alte condiții, se aplică livrarea EXW (Incoterms 2010) „franco-fabrică” din Calafat, fără asigurare, pe riscul clientului. Încheierea unei asigurări de transport îi revine clientului.

5.2 ADMAG-Sales alege tipul de expediere și ambalare și va lua în considerare dorințele și interesele clientului. Clientul răspunde de eliminarea materialelor pentru ambalarea produselor.

5.3 Costurile pentru ambalare se vor factura separat. În cazul în care clientul dorește o ambalare diferită, acesta va suporta costurile stabilite de către ADMAG –Sales.

5.4 În cazul în care clientul este responsabil pentru diverse circumstanțe ce duc la întârzierea sau împiedicarea livrării, fără vina societății ADMAG-Sales, riscul pieirii produsului se transferă către client odată cu notificarea privind disponibilitatea pentru expediere sau preluare. Clientul răspunde pentru toate costurile suplimentare rezultate cu această ocazie.

5.5 ADMAG-Sales are dreptul de a efectua livrări parțiale, dacă pentru client aceasta nu reprezintă un dezavantaj nerezonabil.

**6. Termene de livrare, întârziere, forța majoră**

6.1 Termenele de livrare și notificările privind expedierea sunt orientative. Termenele se consideră a fi respectate atunci când până la expirarea acestora, marfa a părăsit depozitul ADMAG-Sales sau atunci când marfa nu a putut fi expediată la timp din motive ce nu țin de ADMAG, disponibilitatea de expediere fiind totuși comunicată.

6.2 Începutul termenului de livrare obligatoriu presupune, în orice caz, îndeplinirea la timp și conformă a obligațiilor clientului ce rezultă din întreaga relație comercială, precum și clarificarea problemelor tehnice și îndeplinirea tuturor obligațiilor de colaborare. În cazul în care clientul încalcă, din culpă, orice obligații de colaborare, ADMAG-Sales are dreptul de a solicita compensarea daunelor rezultate, inclusiv a eventualelor cheltuieli suplimentare. Alte pretenții sau drepturi rămân neatinse.

6.3 În cazul în care, în ciuda depunerii diligenței rezonabile ADMAG-Sales este împiedicată să își îndeplinească obligațiile din cauza unor evenimente de forță majoră, mai ales din cauza survenirii unor situații imprevizibile, extraordinare, precum războaie, conflicte interne, acte de terorism, sechestru sau alte măsuri ce țin de autoritățile publice, greve, blocaje, conflicte la locul de muncă, lipsa generalizată de materii prime, auxiliare și consumabile, daune la utilaje, deteriorarea utilajelor și alte tulburări ale producției, evenimente naturale sau alte situații pentru care ADMAG-Sales nu este responsabilă și a căror remediere ar presupune cheltuieli nerezonabile, chiar dacă acestea survin la furnizor sau sub-furnizori, atunci termenul de livrare se va prelungi corespunzător. În cazul în care, în aceste situații, livrarea și prestarea serviciilor devine imposibilă, ADMAG-Sales va fi eliberată de orice obligații asumate.

**7. Pretenții cu privire la vicii**

7.1 Clientul va verifica produsele fără întârziere și va notifica în scris eventualele daune imediat după recepția acestora, respectiv descoperirea daunelor. Clientul poate invoca pretenții cu privire la vicii doar în cazul în care a respectat obligațiile sale de verificare și notificare și a anunțat daunele constatate în termenul legal de 2 (două) zile. Termenul final pentru descoperirea și anunțarea daunelor este de 12 luni, calculat de la transferul riscurilor.

7.2 ADMAG-Sales poate solicita prezentarea de probe din produsele contestate în termenul stabilit de ADMAG-Sales. În cazul în care în urma verificării notificării privind existența viciilor se constată că pentru cazul respectiv nu se aplică niciun fel de garanție, clientul va suporta toate costurile rezultate cu această ocazie.

7.3 Nu se pot ridica pretenții pentru vicii în cazul unei diferențe nesemnificative față de calitatea agreată, în cazul în care clientul nu urmează instrucțiunile de operare și mentenanță, modifică produsul, clientul sau terți neautorizați prelucrează sau schimbă piese ori efectuează alte lucrări în ceea ce privește produsul. Același lucru se aplică și pentru defecte care apar în urma exploatării excesive sau manipulării greșite, contrar instrucțiunilor produselor, și pentru modificări în îndeplinirea sarcinilor, precum și alte modificări care servesc progresului tehnic.

7.4 În cazul raportării valabile ale unor vicii, ADMAG-Sales va încerca, în primul rând, să le repare pe propria cheltuială. Reparația, respectiv înlocuirea se va realiza în cazul unor vicii minore (mai puțin de 5% din comanda totală) doar în cazul în care viciul împiedică în mod rezonabil utilizarea produsului în rest. În cazul în care clientul poate totuși utiliza produsul în ciuda viciului, se va aplica doar o reducere corespunzătoare a prețului de vânzare agreat.

7.5 În cazul excepțional al unei înlocuiri, clientul va restitui produsul viciat.

7.6 Reparația se va realiza într-un termen corespunzător, stabilit de ADMAG-Sales împreună cu clientul. Termenul este de 15 zile calendaristice din momentul în care clientul va informa ADMAG referitor la viciu. Pentru clarificare, se consideră că ADMAG-Sales a luat la cunoștință viciul dacă produsul ajunge la adresa oficială menționată pentru raportarea viciilor.

**8. Răspunderea**

8.1 ADMAG-Sales nu răspunde, pe de o parte, conform dispozițiilor legale, pentru încălcări ale obligațiilor contractuale neesențiale, ce s-au produs din pură neglijență. Compensarea daunelor, pe de altă parte, se limitează în principiu la compensarea daunelor previzibile, ce se produc în mod obișnuit.

8.2 Răspunderea legală pentru vătămarea vieții, corpului și sănătății nu este afectată de limitarea menționată mai sus. Aceeași regulă se aplică pentru răspunderea obligatorie conform legii privind răspunderea pentru produse, precum și pentru ascunderea cu rea credință a unui viciu sau pentru preluarea unei garanții acordate în scris (consultați punctul 8.3 de mai jos).

8.3 ADMAG-Sales preia o garanție suplimentară față de drepturile legale de remediere a viciilor pentru calitatea unui obiect sau pentru faptul că obiectul își păstrează calitatea pentru o anumită perioadă doar în cazul în care acest lucru a fost agreat în scris în prealabil.

8.4 Se exclude orice altă răspundere. Aceasta înseamnă că ADMAG-Sales nu preia nicio răspundere, în special pentru daune ce nu sunt provocate direct produselor, de ex.: pierderea câștigului nerealizat sau alte daune patrimoniale.

8.5 Regulile de mai sus (inclusiv excluderea și limitarea răspunderii) se aplică și pentru răspunderea personală a salariaților, angajaților, colaboratorilor, reprezentanților și agenților societății ADMAG –Sales.

8.6 Pretențiile referitoare la vicii se prescriu în decurs de un an începând de la invocarea pretenției.

**9. Locul de executare a obligațiilor, instanța competentă, dreptul aplicabil**

9.1 Locul de executare a obligațiilor este Calafat, sediul social al societății ADMAG-Sales, în condițiile în care prevederile legale nu dispun un alt loc de executare a obligațiilor.

9.2 Pentru toate pretențiile prezente și viitoare rezultate din relația comercială, după cum este menționat mai sus, instanța competentă este cea de la sediul societății ADMAG-Sales, fără ca dreptul acestuia să fie atins de a iniția acțiuni judiciare împotriva clientului la sediul/adresa acestuia din urmă.

9.3 Se aplică dreptul român, aplicarea Convenției Națiunilor Unite asupra contractelor de vânzare internațională de mărfuri fiind exclusă.

**10. Dispoziții finale**

10.1 Clientul nu are dreptul de a transfera și/ sau de a ceda terților drepturi și obligații rezultate din raporturile contractuale cu caracter obligatoriu pentru părți, fără acordul scris al societății ADMAG-Sales exprimat în prealabil. ADMAG-Sales are dreptul de a transfera terților părți din comandă sau comanda în totalitate fără a fi necesar acordul clientului în acest sens.

10.2 În cazul în care în timpul derulării contractului apar situații care influențează efectele tehnice, juridice sau economice ale contractului atât de mult încât remunerația și prestarea serviciului nu mai sunt proporționale, fiecare parte contractuală poate solicita o adaptare a contractului la condițiile modificate.

**11. Soluționarea online a litigiilor**

În conformitate cu dreptul aplicabil, ADMAG-Sales are obligația de a informa consumatorii cu privire la existența platformei europene online de soluționare a litigiilor ce poate fi utilizată în acest sens fără a apela la o instanță de judecată. Pentru punerea în aplicare a platformei la adresa <http://ec.europa.eu/odr> este competentă Comisia Europeană.

ADMAG Sales nu participă la procedura de soluționare a litigiilor în cadrul acestei platforme online. ADMAG Sales oferă însă clientului posibilitatea de a lua legătura cu aceasta prin telefon sau prin formularul de contact ([www.admag-sales.com](http://www.admag-sales.com)).

**12. Informații privind societatea**

**ADMAG-Sales SRL**

**Str. Teilor 54, Calafat, județ Dolj**

**J 16/1175/2019, cod de identificare fiscală 40937507**

**Administrator: Dna Adina-Maria Gheonea, Dl Mike Blum**